Krismis in September – WoordNoot
5 September 2019 5 September 2019 woordnoot
Krismis in September
Ek het lanklaas opgewonde geraak oor iets. Die lewe gebeur mos maar teen ‘n tempo en nie alles is lekker nie. Maar glo my, ek het vanoggend so lekker vlinder gevoel van opgewondenheid ervaar.
Ek kry gister n boodskap op Messenger.
FNB:-) You have been sent money. Dial…..
Ek ignoreer dit want wie sal nou vir my geld stuur. En hoekom? Vanoggend biep my foontjie weer en dis weer dieselfde boodskap. Ek”dial” toe maar die nommer en die volgende oomblik verskyn daar ‘n boodskap met ‘n pin nommer. Toe ek werk toe ry, besluit ek om gou te stop en te kyk hoe hierdie e-wallet ding werk. Ek volg die stappe en toe ek weer sien, staan ek met die kontant in my hand.
Ongevraagd. Onbekend. Maar so op tyd.Ek sit nou en probeer ontleed hoekom hierdie gebaar my so oneindig “bless”. Dit mag vir julle dalk stoepit klink, maar vir my was hierdie vandag net so wonderlik. Dalk het iemand iewers n fout gemaak met die selfoon nommer en het ek nou iemand anders se geld gekry. Maar dalk, net dalkies, is dit regtig vir my bedoel. Ek kies om te glo dat iemand aan my gedink het en my gesëen het. So asof die Vader net vir my wou wys dat ek nog belangrik is vir Hom.
Op hierdie stadium gaan elke los geldjie in my spaarrekening in want ek gaan mos Skotland toe. So elke randjie tel. Gelukkig het daai snaakse omie se wegbreek uit Brexit nog nie plaasgevind nie.
Ek stuur vandag ‘n kuber dankie sê die ruimte in. Vir daardie persoon. Dis meer as net geld. Dis vandag ‘n goue ligstraal vir my. Hierdie gebaar het vandag weer die vlammetjie van hoop aangeblaas.
Dankie. Jy weet dat jy weer dubbeld sal terug kry. Dis ‘n lewenswet. Een waaraan ek onwrikbaar glo. Maar mag jou oes vinnig groei.
5 September 2019 om 9:05 vm
Sowaar ? Dit klink net te wonderik!
5 September 2019 om 9:08 vm
Jip jip!!! Sowaar as wat parra manel dra!
5 September 2019 om 10:31 vm
Dit is spesiaal!
5 September 2019 om 11:38 vm
Dis baie spesiaal…. so ongevraagd 😊
5 September 2019 om 3:19 nm
Dis voorwaar ‘n heerlike verassing – en so op tyd.
5 September 2019 om 6:21 nm
Wel wel, nou is ek sprakeloos. WoordNoot, hierdie is darem SO betyds en wonderlik!!!💃
8 September 2019 om 6:46 nm
9 September 2019 om 8:41 nm
Fenominaal, die Here het jou geseën deur n mens se luister na Hom.
In die boekrak -vorige blogs Kies Maand September 2019 Augustus 2019 Julie 2019 Junie 2019 Mei 2019 April 2019 Maart 2019 Februarie 2019 Januarie 2019 Desember 2018 November 2018 Oktober 2018 September 2018 Augustus 2018 Julie 2018 Junie 2018 Mei 2018 April 2018 Maart 2018 Februarie 2018